Oppenheimer blev født i [[New York City]] som søn af jødiske tyske [[indvandring |immigranter]]. Han opnåede en [[bachelorgrad]] i [[kemi]] fra [[Harvard University]] i 1925 og en [[PhD]] i fysik fra [[Georg-August-Universität Göttingen|universitet i Göttingen]] i Tyskland i 1927. Efter forskerstillinger på andre institutioner blev han tilknyttet [[University of California, Berkeley]], hvor han blev professor i 1936. Han foretog væsentlige bidrag til den teoretiske fysik, herunder væsentlige bidrag til forståelsen af [[kvantemekanik]] og [[kernefysik]], heruner [[Born-Oppenheimer-approksimationen]] for molekylær bølgebevælgelse, arbejde med teorier om [[elektron]]er og [[positron]]er, [[Oppenheimer–Phillips processen]] ved [[kernefusion]] og den første forudsigelse af [[kvantemekanisk tunnelering]]. Med sine studerende foretog han bidrag til teorien om [[neutronstjerne]]r og [[sort hul|sorte huller]], [[kvantefeltteori]] og sammenhængene i [[kosmisk stråling]].
Fysik Historie Videnskab Organisationer Naturvidenskab Uddannelsesinstitutioner Universiteter